CELEX: 32021R1225
Language: da
Date: 2021-07-27 00:00:00
Title: Kommissionens gennemførelsesforordning (EU) 2021/1225 af 27. juli 2021 om fastsættelse af ordningerne for dataudvekslingerne i henhold til Europa-Parlamentets og Rådets forordning (EU) 2019/2152 og om ændring af Kommissionens gennemførelsesforordning (EU) 2020/1197 for så vidt angår medlemsstaten for eksport uden for Unionen og forpligtelser for indberettende enheder (EØS-relevant tekst)

28.7.2021   
               
               
                  DA
               
               
                  Den Europæiske Unions Tidende
               
               
                  L 269/58
               
            
         KOMMISSIONENS GENNEMFØRELSESFORORDNING (EU) 2021/1225
         af 27. juli 2021
         om fastsættelse af ordningerne for dataudvekslingerne i henhold til Europa-Parlamentets og Rådets forordning (EU) 2019/2152 og om ændring af Kommissionens gennemførelsesforordning (EU) 2020/1197 for så vidt angår medlemsstaten for eksport uden for Unionen og forpligtelser for indberettende enheder
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/2152 om europæisk erhvervsstatistik og om ophævelse af ti retsakter på området erhvervsstatistik (1), særlig artikel 5, stk. 5, og artikel 7, stk. 1, og
         ud fra følgende betragtninger:
         
                     (1)
                  
                  
                     Det er nødvendigt at fastsætte ordningerne for dataudvekslingen af de statistiske oplysninger om eksport og import af varer, som skal forelægges af hver medlemsstats told- og skattemyndigheder for de kompetente nationale statistikmyndigheder.
                  
               
                     (2)
                  
                  
                     Ved forordning (EU) 2019/2152 er der fastsat regler for udveksling af mikrodata fra toldangivelser mellem medlemsstaternes nationale statistikmyndigheder til statistiske formål for at udarbejde harmoniseret statistik om international handel med varer og for at forbedre kvaliteten af denne statistik. Det er nødvendigt at fastlægge ordningerne for denne udveksling af mikrodata mellem de nationale statistikmyndigheder for at fastsætte omfanget, for at opstille en liste over de mikrodata, der skal udveksles, og for at fastsætte formatet, sikkerhedsforanstaltningerne og proceduren for udveksling af disse data.
                  
               
                     (3)
                  
                  
                     Det er nødvendigt at ændre Kommissionens gennemførelsesforordning (EU) 2020/1197 (2) for så vidt angår den første referenceperiode for anvendelsen af definitionen af medlemsstaten for eksport uden for Unionen, idet anvendelsen udskydes med to år. Dette er for at sikre, at de nationale statistikmyndigheder kan identificere varer i kvasieksport og fastsætte den egentlige eksportmedlemsstat på sammenhængende måde ved hjælp af de mikrodata, der skal udveksles, og for at gøre det muligt for de nationale statistikmyndigheder at sikre kvaliteten af de udarbejdede statistikker.
                  
               
                     (4)
                  
                  
                     Det er også nødvendigt at ændre gennemførelsesforordning (EU) 2020/1197 for så vidt angår importørers og eksportørers forpligtelser til at bistå de nationale statistikmyndigheder med at afklare datakvalitetsspørgsmål.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System, der er nedsat i medfør af artikel 7 i Europa-Parlamentets og Rådets forordning (EF) nr. 223/2009 (3) —
                  
               VEDTAGET DENNE FORORDNING:
         
            Artikel 1
            Genstand
            Ved denne forordning fastsættes ordningerne for dataudvekslingerne mellem toldmyndigheder og nationale statistikmyndigheder og for dataudvekslingerne mellem skattemyndigheder og nationale statistikmyndigheder. Den fastsætter også ordningerne for udvekslingen af mikrodata fra toldangivelser vedrørende eksport og import af varer mellem nationale statistikmyndigheder.
         
         
            Artikel 2
            Definitioner
            I denne forordning forstås ved:
            
                        a)
                     
                     
                        »centraliseret toldbehandling i overgangsperioden«: centraliseret toldbehandling som omhandlet i artikel 179 i Europa-Parlamentets og Rådets forordning (EU) nr. 952/2013 (4), der involverer toldmyndigheder i mere end én medlemsstat, og hvor midlerne til udveksling af oplysninger mellem toldmyndighederne er fastsat ved artikel 18 i Kommissionens delegerede forordning (EU) 2016/341 (5)
                        
                     
                  
                        b)
                     
                     
                        »afsendende medlemsstat«: den medlemsstat, hvor toldangivelsen indgives, når registreringerne baseret på toldangivelser henviser til centraliseret toldbehandling i overgangsperioden eller til varer i kvasieksport
                     
                  
                        c)
                     
                     
                        »modtagende medlemsstat«: den medlemsstat, som modtager mikrodata fra den afsendende medlemsstat.
                     
                  
         
            Artikel 3
            Ordninger for dataudveksling mellem toldmyndigheder og nationale statistikmyndigheder
            
               1.   Registreringerne baseret på toldangivelser, jf. bilag VI, litra c), til forordning (EU) 2019/2152, oplyses af toldmyndighederne til deres nationale statistikmyndigheder uden ophold og senest måneden efter den måned, hvor toldangivelserne blev godkendt eller gjort til genstand for afgørelser truffet af toldmyndighederne vedrørende dem.
            
            
               2.   Hvis registreringerne baseret på indgivne toldangivelser rettes eller ændres, giver toldmyndighederne deres nationale statistikmyndigheder de reviderede oplysninger.
            
            
               3.   Toldmyndighederne verificerer på anmodning fra deres nationale statistikmyndigheder rigtigheden og fuldstændigheden af registreringerne baseret på toldangivelser, som de har oplyst.
            
         
         
            Artikel 4
            Ordninger for dataudveksling mellem skattemyndigheder og nationale statistikmyndigheder
            
               1.   De oplysninger, der er omhandlet i bilag V til forordning (EU) 2019/2152, giver skattemyndighederne deres nationale statistikmyndigheder ved modtagelse af oplysningerne og senest måneden efter den måned, hvor oplysningerne blev tilgængelige.
            
            
               2.   Hvis oplysningerne fra skattemyndighederne rettes eller ændres, giver skattemyndighederne deres nationale statistikmyndigheder de reviderede oplysninger.
            
            
               3.   Skattemyndighederne verificerer på anmodning fra deres nationale statistikmyndigheder rigtigheden og fuldstændigheden af de oplysninger, som de har afgivet.
            
         
         
            Artikel 5
            Ordninger for udveksling af mikrodata fra toldangivelser mellem medlemsstaterne til statistiske formål
            
               1.   Hvis registreringerne baseret på toldangivelser henviser til centraliseret toldbehandling i overgangsperioden eller til varer i kvasieksport, skal den afsendende medlemsstats nationale statistikmyndighed give den modtagende medlemsstats nationale statistikmyndighed de mikrodata vedrørende eksporten eller importen, som den afsendende medlemsstats toldmyndighed har meddelt.
            
            
               2.   Hvis registreringerne baseret på toldangivelser henviser til centraliseret toldbehandling i overgangsperioden, er den modtagende medlemsstat den medlemsstat, på hvis statistikområde varerne befinder sig på tidspunktet for indledningen af toldproceduren eller på tidspunktet for reeksport.
            
            
               3.   Hvis registreringerne baseret på toldangivelser henviser til varer i kvasieksport, som omhandlet i bilag V, afdeling 1, litra l), til gennemførelsesforordning (EU) 2020/1197, er den modtagende medlemsstat den egentlige eksportmedlemsstat, som omhandlet i bilag V, afdeling 17, punkt 2, andet afsnit, i gennemførelsesforordning (EU) 2020/1197.
            
            
               4.   De i stk. 1 omhandlede mikrodata omfatter:
               
                           a)
                        
                        
                           hvis registreringerne baseret på toldangivelser henviser til import under centraliseret toldbehandling i overgangsperioden, mikrodataene i kolonne C1 i bilaget
                        
                     
                           b)
                        
                        
                           hvis registreringerne baseret på toldangivelser henviser til eksport under centraliseret toldbehandling i overgangsperioden, mikrodataene i kolonne C2 i bilaget
                        
                     
                           c)
                        
                        
                           hvis registreringerne baseret på toldangivelser henviser til varer i kvasieksport, mikrodataene i kolonne C3 i bilaget.
                        
                     
            
               5.   Den afsendende medlemsstats nationale statistikmyndighed giver den modtagende medlemsstats nationale statistikmyndighed de metadata, der er relevante for anvendelsen af de udvekslede data til sammenstilling af statistik.
            
            
               6.   Stk. 1-5 finder ikke anvendelse, hvis den afsendende medlemsstat er den egentlige eksportmedlemsstat, som omhandlet i bilag V, afdeling 17, punkt 2, andet afsnit, til gennemførelsesforordning (EU) 2020/1197.
            
         
         
            Artikel 6
            Tidsplan for udveksling af mikrodata mellem medlemsstater
            
               1.   Den afsendende medlemsstats nationale statistikmyndighed giver den modtagende medlemsstats nationale statistikmyndighed de mikrodata, der er omhandlet i artikel 5, senest 30 kalenderdage efter udgangen af referencemåneden.
            
            
               2.   Hvis yderligere, rettede eller ændrede registreringer baseret på toldangivelser bliver tilgængelige for den afsendende medlemsstats nationale statistikmyndighed efter den i stk. 1 angivne frist, giver den afsendende medlemsstats nationale statistiskmyndighed den modtagende medlemsstats nationale statistiskmyndighed de reviderede mikrodata hurtigst muligt og senest 30 kalenderdage efter udgangen af den måned, hvor de yderligere, rettede eller ændrede registreringer baseret på toldangivelser blev tilgængelige.
            
         
         
            Artikel 7
            Sikkerhedsforanstaltninger
            I henhold til artikel 10, stk. 2, i Kommissionens afgørelse (EU, Euratom) 2015/443 (6) skal de nationale statistikmyndigheder, der modtager eller behandler disse mikrodata og metadata i den modtagende medlemsstat, for at være berettiget til at modtage mikrodata og metadata i overensstemmelse med denne forordnings artikel 5, sikre, at deres IT-systemer er beskyttet på et niveau, der svarer til Kommissionens sikkerhedspolitik for kommunikations- og informationssystemer, jf. Kommissionens afgørelse (EU, Euratom) 2017/46 (7), gennemførelsesbestemmelserne hertil og tilsvarende sikkerhedsstandarder.
         
         
            Artikel 8
            Databeskyttelse
            For så vidt angår behandling af personoplysninger skal de nationale statistikmyndigheder udføre deres opgaver med henblik på denne forordning i overensstemmelse med Europa-Parlamentets og Rådets forordning (EU) 2016/679 (8).
            For så vidt angår Kommissionens (Eurostats) behandling af personoplysninger skal den overholde Europa-Parlamentets og Rådets forordning (EU) 2018/1725 (9).
         
         
            Artikel 9
            Formatet for de udvekslede mikrodata og metadata og proceduren for udvekslingen
            
               1.   De mikrodata og metadata, der udveksles i henhold til artikel 5, udveksles elektronisk og fremsendes eller uploades via Kommissionens (Eurostats) centrale portal for mikrodata og, hvis det er relevant, for metadata.
            
            
               2.   Medlemsstaterne bør gennemføre udvekslingsstandarderne i overensstemmelse med Kommissionens (Eurostats) retningslinjer for gennemførelse.
            
         
         
            Artikel 10
            Ændring af gennemførelsesforordning (EU) 2020/1197
            I gennemførelsesforordning (EU) 2020/1197 foretages følgende ændringer:
            
                        a)
                     
                     
                        Bilag V, afdeling 2, punkt 2, litra a), affattes således:
                        
                                    »a)
                                 
                                 
                                    »medlemsstat for eksport uden for Unionen«: den medlemsstat, på hvis statistikområde varerne befinder sig på tidspunktet for indledningen af toldproceduren eller på tidspunktet for reeksport.
                                    For varer i kvasieksport gælder dog, at hvis »den egentlige eksportmedlemsstat« som angivet i afdeling 17, punkt 2, andet afsnit, i dette bilag kan fastslås, er »medlemsstaten for eksport uden for Unionen« fra referenceperioden januar 2024, den egentlige eksportmedlemsstat«.
                                 
                              
                  
                        b)
                     
                     
                        Bilag V, afdeling 8, punkt 3, affattes således:
                        
                                    »3.
                                 
                                 
                                    Importøren i importmedlemsstaten eller eksportøren i eksportmedlemsstaten er forpligtet til at bistå den nationale statistikmyndighed i importmedlemsstaten eller i eksportmedlemsstaten med at afklare datakvalitetsspørgsmål vedrørende statistiske oplysninger udelukkende med henblik på at opnå en kvalitetssikring af dataene om international handel med varer.«
                                 
                              
                  
         
            Artikel 11
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. juli 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 327 af 17.12.2019, s. 1.
         
            (2)  Kommissionens gennemførelsesforordning (EU) 2020/1197 af 30. juli 2020 om fastlæggelse af tekniske specifikationer og ordninger i henhold til Europa-Parlamentets og Rådets forordning (EU) 2019/2152 om europæisk erhvervsstatistik og om ophævelse af ti retsakter på området erhvervsstatistik (EUT L 271 af 18.8.2020, s. 1).
         
            (3)  Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af Europa-Parlamentets og Rådets forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164).
         
            (4)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (5)  Kommissionens delegerede forordning (EU) 2016/341 af 17. december 2015 til supplering af Europa-Parlamentets og Rådets forordning (EU) nr. 952/2013 med overgangsregler angående visse bestemmelser i EU-toldkodeksen, hvor de relevante elektroniske systemer endnu ikke er operationelle, og om ændring af Kommissionens delegerede forordning (EU) 2015/2446 (EUT L 69 af 15.3.2016, s. 1).
         
            (6)  Kommissionens afgørelse (EU, Euratom) 2015/443 af 13. marts 2015 om sikkerhedsbeskyttelse i Kommissionen (EUT L 72 af 17.3.2015, s. 41).
         
            (7)  Kommissionens afgørelse (EU, Euratom) 2017/46 af 10. januar 2017 om kommunikations- og informationssystemernes sikkerhed i Europa-Kommissionen (EUT L 6 af 11.1.2017, s. 40).
         
            (8)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (9)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
      
      
         
            BILAG
            Mikrodata, der skal udveksles
            Oplysninger markeret med »M« er påkrævede, oplysninger markeret med »C« er påkrævede, hvis de er tilgængelige i det nationale toldsystem, og oplysninger markeret med »O« er valgfrie. Oplysninger markeret med »-« er ikke relevante.
            
                        A
                     
                     
                        B
                     
                     
                        C1
                     
                     
                        C2
                     
                     
                        C3
                     
                  
                         
                     
                     
                        Mikrodata, der skal udveksles  (1)
                        
                     
                     
                        Centraliseret toldbehandling for import
                     
                     
                        Centraliseret toldbehandling for eksport
                     
                     
                        Varer i kvasieksport
                     
                  
                         
                     
                     
                        
                           Gruppe 1 — Generelt
                        
                     
                     
                         
                     
                     
                         
                     
                     
                         
                     
                  
                        1.1.
                     
                     
                        Dato for godkendelse af toldangivelsen
                     
                     
                        C
                     
                     
                        C
                     
                     
                        C
                     
                  
                        1.2.
                     
                     
                        Referenceperiode
                     
                     
                        M
                     
                     
                        M
                     
                     
                        M
                     
                  
                        1.3.
                     
                     
                        Strøm
                     
                     
                        M
                     
                     
                        M
                     
                     
                        M
                     
                  
                        1.4.
                     
                     
                        Anvendt tolddatabilag
                     
                     
                        M
                     
                     
                        M
                     
                     
                        M
                     
                  
                        1.5.
                     
                     
                        Modtagende medlemsstat
                     
                     
                        M
                     
                     
                        M
                     
                     
                        M
                     
                  
                        1.6.
                     
                     
                        Angivelsens art
                     
                     
                        C
                     
                     
                        C
                     
                     
                        C
                     
                  
                        1.7.
                     
                     
                        Type supplerende angivelse
                     
                     
                        C
                     
                     
                        C
                     
                     
                        C
                     
                  
                        1.8.
                     
                     
                        Procedure
                     
                     
                        C
                     
                     
                        C
                     
                     
                        C
                     
                  
                        1.9.
                     
                     
                        Supplerende procedurer
                     
                     
                        C
                     
                     
                        C
                     
                     
                        C
                     
                  
                        1.10.
                     
                     
                        Tilladelseshavers tilladelsesnummer
                     
                     
                        C
                     
                     
                        C
                     
                     
                        -
                     
                  
                         
                     
                     
                        
                           Gruppe 2 — Måleenheder
                        
                     
                     
                         
                     
                     
                         
                     
                     
                         
                     
                  
                        2.1.
                     
                     
                        Statistisk værdi
                     
                     
                        C
                     
                     
                        C
                     
                     
                        C
                     
                  
                        2.2.
                     
                     
                        Nettomasse
                     
                     
                        C
                     
                     
                        C
                     
                     
                        C
                     
                  
                        2.3.
                     
                     
                        Supplerende enheder
                     
                     
                        C
                     
                     
                        C
                     
                     
                        C
                     
                  
                         
                     
                     
                        
                           Gruppe 3 — Opdeling
                        
                     
                     
                         
                     
                     
                         
                     
                     
                         
                     
                  
                        3.1.
                     
                     
                        Varekode på Taric-niveau (10-cifret kode)
                     
                     
                        C
                     
                     
                        -
                     
                     
                        -
                     
                  
                        3.2.
                     
                     
                        Varekode på KN-niveau (8-cifret kode)
                     
                     
                        -
                     
                     
                        C
                     
                     
                        C
                     
                  
                        3.3.
                     
                     
                        Kode for oprindelsesland
                     
                     
                        C
                     
                     
                        -
                     
                     
                        -
                     
                  
                        3.4.
                     
                     
                        Kode for præferenceoprindelsesland
                     
                     
                        C
                     
                     
                        -
                     
                     
                        -
                     
                  
                        3.5.
                     
                     
                        Kode for afsendelses-/eksportland
                        [Afsendelsesland]
                     
                     
                        C
                     
                     
                        -
                     
                     
                        -
                     
                  
                        3.6.
                     
                     
                        Kode for bestemmelsesland
                        [Det sidst kendte bestemmelsesland]
                     
                     
                        -
                     
                     
                        C
                     
                     
                        C
                     
                  
                        3.7.
                     
                     
                        Kode for bestemmelsesland
                        [Formodet bestemmelsesmedlemsstat]
                     
                     
                        C
                     
                     
                        -
                     
                     
                        -
                     
                  
                        3.8.
                     
                     
                        Kode for afsendelses-/eksportland
                        [Egentlig eksportmedlemsstat]
                     
                     
                        -
                     
                     
                        -
                     
                     
                        C
                     
                  
                        3.9.
                     
                     
                        Transaktionens art
                     
                     
                        C
                     
                     
                        C
                     
                     
                        C
                     
                  
                        3.10.
                     
                     
                        Præference
                     
                     
                        C
                     
                     
                        -
                     
                     
                        -
                     
                  
                        3.11.
                     
                     
                        Container
                     
                     
                        C
                     
                     
                        C
                     
                     
                        C
                     
                  
                        3.12.
                     
                     
                        Transportmåde ved grænsen
                     
                     
                        C
                     
                     
                        C
                     
                     
                        C
                     
                  
                        3.13.
                     
                     
                        Transportmåde inden for Unionen
                     
                     
                        C
                     
                     
                        C
                     
                     
                        C
                     
                  
                        3.14.
                     
                     
                        Faktureringsvaluta
                     
                     
                        C
                     
                     
                        C
                     
                     
                        C
                     
                  
                         
                     
                     
                        
                           Gruppe 4 — Parter
                        
                     
                     
                         
                     
                     
                         
                     
                     
                         
                     
                  
                        4.1.
                     
                     
                        Importøridentifikationsnummer
                     
                     
                        C
                     
                     
                        -
                     
                     
                        -
                     
                  
                        4.2.
                     
                     
                        Køberidentifikationsnummer
                     
                     
                        C
                     
                     
                        -
                     
                     
                        -
                     
                  
                        4.3.
                     
                     
                        Modtageridentifikationsnummer  (2)
                        
                     
                     
                        C
                     
                     
                        -
                     
                     
                        -
                     
                  
                        4.4.
                     
                     
                        Eksportøridentifikationsnummer
                     
                     
                         
                     
                     
                        C
                     
                     
                        C
                     
                  
                         
                     
                     
                        
                           Gruppe 5 — Valgfrie data
                        
                     
                     
                         
                     
                     
                         
                     
                     
                         
                     
                  
                        5.1.
                     
                     
                        Samlet fakturabeløb
                     
                     
                        O
                     
                     
                        O
                     
                     
                        O
                     
                  
                        5.2.
                     
                     
                        Vekselkurs
                     
                     
                        O
                     
                     
                        -
                     
                     
                        -
                     
                  
                        5.3
                     
                     
                        Leveringsbetingelser
                     
                     
                        O
                     
                     
                        O
                     
                     
                        O
                     
                  
                        5.4
                     
                     
                        Faktureret beløb for vareposten
                     
                     
                        O
                     
                     
                        -
                     
                     
                        -
                     
                  
               (1)  Tekst i kantet parentes angiver det tilsvarende dataelement som specificeret i bilag V til forordning (EU) 2020/1197.
            
               (2)  Kun for toldoplysningskravene i forordning (EU) 2016/341.